CELEX: 62014CA0354
Language: et
Date: 2015-10-06 00:00:00
Title: Kohtuasi C-354/14: Euroopa Kohtu (seitsmes koda) 6. oktoobri 2015. aasta otsus (Tribunalul Cluj – Rumeenia eelotsusetaotlus) – SC Capoda Import-Export SRL versus Registrul Auto Român, Benone-Nicolae Bejan (Eelotsusetaotlus — Kaupade vaba liikumine — Samaväärse toimega meetmed — Saksamaal vabas ringluses olevad tooted — Tooted, millele on Rumeenias kehtestatud tüübikinnituse kontrollid — Teise liikmesriigi turustaja väljastatud vastavustunnistus — Tunnistus, mida peetakse ebapiisavaks, et võimaldada nende toodete vaba turustamist — Vastastikuse tunnustamise põhimõte — Osaline vastuvõetamatus)

23.11.2015   
            
            
               ET
            
            
               Euroopa Liidu Teataja
            
            
               C 389/9
            
         Euroopa Kohtu (seitsmes koda) 6. oktoobri 2015. aasta otsus (Tribunalul Cluj – Rumeenia eelotsusetaotlus) – SC Capoda Import-Export SRL versus Registrul Auto Român, Benone-Nicolae Bejan
   (Kohtuasi C-354/14) (1)
   
   ((Eelotsusetaotlus - Kaupade vaba liikumine - Samaväärse toimega meetmed - Saksamaal vabas ringluses olevad tooted - Tooted, millele on Rumeenias kehtestatud tüübikinnituse kontrollid - Teise liikmesriigi turustaja väljastatud vastavustunnistus - Tunnistus, mida peetakse ebapiisavaks, et võimaldada nende toodete vaba turustamist - Vastastikuse tunnustamise põhimõte - Osaline vastuvõetamatus))
   (2015/C 389/10)
   Kohtumenetluse keel: rumeenia
   
      Eelotsusetaotluse esitanud kohus
   
   Tribunalul Cluj
   
      Põhikohtuasja pooled
   
   
      Hageja: SC Capoda Import-Export SRL
   
      Kostjad: Registrul Auto Român, Benone-Nicolae Bejan
   
      Resolutsioon
   
   
               1.
            
            
               ELTL artiklit 34 ja Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv), artikli 31 lõikeid 1 ja 12 tuleb tõlgendada nii, et nendega ei ole vastuolus liikmesriigi õigusnormid, nagu on põhikohtuasjas käsitlusel, mille kohaselt sõltub liikmesriigis maanteesõidukite uute varuosade turustamine – siinses asjas veepumbad ja kütusefiltrid – selles liikmesriigis sertifitseerimis- või tüübikinnituse saamise menetluse kohaldamisest, tingimusel, et need õigusnormid näevad ette erandeid nendest menetlustest, millega tagatakse, et teistes liikmesriikides seaduslikult toodetud ja turustatud tooted on neist menetlustest vabastatud, või erandi puudumisel, et kõnealused osad võivad oluliselt ohustada sõiduki turvalisuse või keskkonnamõju seisukohalt oluliste süsteemide nõuetekohast toimimist ja et see tüübikinnitus- või sertifitseerimismenetlus on rangelt vajalik ja proportsionaalne liiklusohutuse ja keskkonnakaitse eesmärkidega.
            
         
               2.
            
            
               Tingimused, kuidas tõendada seda, et sellised osad on juba tüübikinnituse või sertifitseerimise saanud või on originaalvaruosad või samaväärse kvaliteediga varuosad, peab liidu õigusnormide puudumise korral kehtestama liikmesriikide õigusnormides, tingimusel, et võrdväärsuse ja tõhususe põhimõtetega on arvestatud.
            
         
      (1)  ELT C 361, 13.10.2014.